ตลาดหุ้นเอเชียปรับตัวขึ้นบ่ายนี้ ขานรับผลประกอบการสหรัฐ-คลายวิตกกรีซ
ตลาดหุ้นเอเชียปรับตัวสูงขึ้นในการซื้อขายช่วงบ่ายวันนี้ เนื่องจากผลประกอบการที่แข็งแกร่งของบริษัทเอกชนในสหรัฐ รวมทั้งตลาดหุ้นจีนที่มีเสถียรภาพมากขึ้น ประกอบกับสถานการณ์หนี้กรีซที่เป็นไปในทิศทางที่ดีขึ้น
21 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวสูงขึ้นในการซื้อขายช่วงบ่ายวันนี้ เนื่องจากผลประกอบการที่แข็งแกร่งของบริษัทเอกชนในสหรัฐ รวมทั้งตลาดหุ้นจีนที่มีเสถียรภาพมากขึ้น ประกอบกับสถานการณ์หนี้กรีซที่เป็นไปในทิศทางที่ดีขึ้น
โดยดัชนี HSI ตลาดหุ้นฮ่องกงปิดภาคเช้าที่ 25,504.07 จุด เพิ่มขึ้น 99.26 จุด, +0.39% ดัชนีเซี่ยงไฮ้คอมโพสิตปิดเช้าบวก 0.3% แตะ 4,002.64 ดัชนี FBMKLCI ตลาดหุ้นมาเลเซียปิดภาคเช้าที่ 1,726.38 จุด เพิ่มขึ้น 2.25 จุด, +0.13%
สำหรับความเคลื่อนไหวเกี่ยวกับสถานการณ์หนี้กรีซนั้น ทางกองทุนการเงินระหว่างประเทศ (IMF) และธนาคารกลางยุโรป (ECB) ได้ออกมายืนยันว่า กรีซได้ชำระคืนหนี้จำนวนทั้งสิ้น 6.25 พันล้านยูโรแล้ว
ด้านนายเจอร์รี ไรซ์ โฆษก IMF เปิดเผยในแถลงการณ์ว่า กรีซได้ชำระคืนหนี้ค้างชำระจำนวนราว 2 พันล้านยูโรแก่ IMF แล้วเมื่อวานนี้  ดังนั้น กรีซจึงไม่มีหนี้ค้างชำระกับ IMF อีกต่อไป
โดยเมื่อวานนี้ มอร์แกน สแตนลีย์เปิดเผยว่า ผลกำไรในไตรมาส 2 ลดลงสู่ 1.81 พันล้านดอลลาร์ เมื่อเทียบกับ 1.9 พันล้านดอลลาร์ในปีที่แล้ว แต่กำไรต่อหุ้นอยู่ในระดับที่สูงกว่าที่คาดไว้
ขณะที่เมื่อวานนี้ มอร์แกน สแตนลีย์ ได้รายงานผลประกอบการรายไตรมาสที่สูงกว่าคาดการณ์ โดยธนาคารสามารถทำรายได้ไตรมาส 2 ได้ 1.8 พันล้านดอลลาร์ จากรายได้สุทธิ 9.7 พันล้านดอลลาร์ ซึ่งสูงกว่ารายได้สุทธิของปีที่แล้วซึ่งอยู่ที่ 8.6 พันล้านดอลลาร์